Yumi Mas Beten Long Jisas?
WANPELA man i mekim wok painimaut long winim 800 yangpela em ol bilong narapela narapela lotu. Em i askim ol sapos ol i bilip olsem Jisas i save harim beten bilong ol o nogat. Winim 60 pesen i tok, ol i bilip olsem Jisas i save harim ol beten. Tasol wanpela yangpela i tok God i save harim beten bilong em.
Yu gat wanem tingting? Yu ting yumi mas beten long Jisas o God? * Bilong bekim dispela askim, pastaim yumi laik stori long pasin Jisas i skulim ol disaipel bilong em long bihainim taim ol i beten.
JISAS I SKULIM YUMI LONG BETEN LONG HUSAT?
Jisas i skulim yumi long pasin bilong beten, na tu, em i soim yumi long Man em yumi mas beten long em.
TOK EM I SKULIM OL MAN LONG EN: Taim wanpela disaipel i askim Jisas, “Bikpela, skulim mipela long mekim beten,” Jisas i tok: “Taim yupela i beten, yupela i mas tok: ‘Papa.’ ” (Luk 11:
PASIN EM I BIHAINIM: Jisas i bihainim wankain pasin olsem em i bin skulim ol man long en taim em i beten olsem: “Papa, Bikpela bilong heven na graun, mi litimapim nem bilong yu long ai bilong ol man.” (Luk 10:21) Long narapela taim, “Jisas i lukluk i go antap long skai na tok: ‘Papa, mi tenkyu long yu bin harim tok bilong mi.’ ” (Jon 11:41) Na klostu long taim Jisas i dai, em i beten olsem: “Papa mi putim strong bilong laip bilong mi i go long han bilong yu.” (Luk 23:46) Taim Jisas i beten long Papa bilong em long heven, em i tok: “Bikpela bilong heven na graun.” Na dispela em pasin olgeta man i mas bihainim taim ol i beten. (Matyu 11:25; 26:
OL KRISTEN LONG TAIM BILONG OL APOSEL I BETEN LONG HUSAT?
Sampela wik bihain long Jisas i go long heven, ol birua i mekim nogut long ol disaipel bilong em na pretim ol. (Aposel 4:18) Olsem na ol i beten long husat bilong kisim helpim? Baibel i tok: “Ol i wanbel na beten long God,” na ol i tok long em i ken wok yet long helpim ol “long nem bilong Jisas, em wokman holi bilong [God].” (Aposel 4:
Sampela yia bihain, aposel Pol i stori long pasin bilong em na ol poroman bilong em long beten. Em i raitim pas long ol wanlain Kristen na i tok: “Taim mipela i beten long yupela, oltaim mipela i save tok tenkyu long God, Papa bilong Bikpela bilong yumi, Jisas Krais.” (Kolosi 1:3) Na tu, Pol i raitim pas long ol wanbilip bilong em na tok: “Oltaim tok tenkyu long God na Papa bilong yumi long olgeta samting, na mekim long nem bilong Bikpela bilong yumi, Jisas Krais.” (Efesus 5:20) Tok bilong Pol i soim olsem em i laik kirapim yumi long beten long “God na Papa bilong yumi long olgeta samting,” na yumi mas beten long nem bilong Jisas.
Olsem ol Kristen long taim bilong ol aposel, yumi ken bihainim pasin bilong Jisas long beten na long dispela rot yumi soim olsem yumi laikim em. (Jon 14:15) Taim yumi beten long Papa bilong yumi long heven wanpela tasol, bai yumi pilim tru tok bilong Song 116:
^ par. 3 Long rot bilong Baibel, yumi kisim save olsem God na Jisas i no wankain. Bilong kisim sampela save moa, lukim sapta 4 bilong buk Tru Tru Baibel i Tok Wanem? em ol Witnes Bilong Jehova i wokim.
^ par. 11 Yumi mas bihainim laik bilong God na bai em i ken orait long ol beten bilong yumi. Bilong kisim sampela save moa, lukim sapta 17 bilong buk Tru Tru Baibel i Tok Wanem?
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn